韓國電影

韓國電影，係指大韓民國嘅電影，由19世紀尾電影第一次畀人引入韓國以嚟到依家已經有百幾年歷史。1919年，金陶山拍咗韓國本土第一部電影《義理的仇討》。南韓片隨著民主化進程嘅推進喺1980年去到高峰，多咗好多新嘅人才，特別係原本嘅電影審查制度廢除咗，令韓國片嘅環境越嚟越好。1993年-2005年，韓國片喺自己市場嘅佔有率由15.9%升到去60%。2010年代，韓國片除咗多咗好多人睇之外，重接連喺好多國際電影節上面攞獎，而韓國片嘅品質同國際化水準亦都越嚟越高。